V Bratislave dňa 22.10.2024

**Výzva na predloženie ponuky**

**(prieskum trhu) na účel určenia predpokladanej hodnoty zákazky**

v súlade s § 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) (ďalej len „výzva“)

Verejný obstarávateľ Národné centrum zdravotníckych informácií týmto v súlade so zákonom vyzýva na predloženie cenovej ponuky na účel určenia predpokladanej hodnoty zákazky

1. **Identifikačné údaje verejného obstarávateľa:**

Názov: Národné centrum zdravotníckych informácií

Sídlo: Lazaretská 26, 811 09 Bratislava

IČO: 00165387

1. **Názov predmetu zákazky:**

Upratovacie a čistiace služby vrátane dodania čistiacich prostriedkov a hygienických potrieb (PHZ)

1. **Druh zákazky:**

Služby

1. **Miesto plnenia:**

Národné centrum zdravotníckych informácií, Lazaretská 26, 811 09 Bratislava a budova užívaná NCZI na ulici Dunajská 68 v Bratislave.

1. **Opis predmetu zákazky:**

Dodávateľ poskytne upratovacie a čistiace služby vnútorných a vonkajších priestorov objektov na adrese verejného obstarávateľa – Národné centrum zdravotníckych informácií, Lazaretská 26, 811 09 Bratislava a budove užívanej NCZI na ulici Dunajská 68 v Bratislave.

 Podrobný opis predmetu zákazky je uvedený v prílohe č. 1 k tejto výzve: Opis predmetu zákazky a

 v prílohe č. 2 k tejto výzve: Indikatívna cenová ponuka na účely určenia predpokladanej hodnoty

 zákazky.

1. **Rozdelenie predmetu zákazky a variantné riešenia:**

Zákazka nie je rozdelená na časti. Verejný obstarávateľ neumožňuje predložiť variantné riešenia.

1. **Financovanie predmetu zákazky:**

Predmet zákazky bude financovaný z finančných zdrojov verejného obstarávateľa. Preddavky na predmet zákazky nebudú poskytnuté.

1. **Cena:**

Indikatívna cenová ponuka musí byť vyjadrená v mene EURO, pričom hospodársky subjekt ocení všetky položky uvedené v prílohe č. 2 k tejto výzve: Indikatívna cenová ponuka na účely určenia predpokladanej hodnoty zákazky.

Ak je hospodársky subjekt platiteľom DPH, navrhovanú celkovú cenu za predmet zákazky uvedie v nasledovnom zložení:

1. navrhovaná (celková) cena bez DPH v EUR,
2. sadzba DPH v % a výška DPH v EUR,
3. navrhovaná (celková) cena spolu s DPH v EUR.

Ak hospodársky subjekt nie je platiteľom DPH, uvedie navrhovanú (konečnú) cenu celkom v EUR. Na skutočnosť, že nie je platiteľom DPH, upozorní v ponuke.

Cena musí zahŕňať všetky náklady spojené s plnením predmetu zákazky.

1. **Lehota a spôsob predkladania ponuky:**

Hospodársky subjekt predloží ponuku prostredníctvom systému Josephine umiestnenom na webovej adrese <https://josephine.proebiz.com/>, a to v rámci záložky prislúchajúcej prieskumu trhu na predmet zákazky.

V prípade výpadku alebo technických problémov v systéme Josephine výnimočne aj elektronickou poštou na e-mailovú adresu: zuzana.dubovcova@nczisk.sk.

**Lehota na predkladanie ponúk je určená do 30.10.2024 do 10:00 hod. miestneho času.**

1. **Obsah ponuky:**

**Ponuka musí obsahovať** **vyplnenú prílohu č. 2 k tejto výzve: Indikatívna cenová ponuka na účely určenia predpokladanej hodnoty zákazky.**

1. **Ďalšie informácie:**

Verejný obstarávateľ si dovoľuje upozorniť, že tento prieskum trhu nevedie k uzatvoreniu zmluvného vzťahu, ale slúži na určenie predpokladanej hodnoty zákazky podľa zákona. Vzhľadom na túto skutočnosť sa nebudú hospodárskym subjektom, ktorí predložia cenovú ponuku v rámci tejto výzvy oznamovať výsledky a poradie. Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.

**Prílohy:**

Príloha č. 1 k výzve na predloženie ponuky: Opis predmetu zákazky

Príloha č. 2 k výzve na predloženie ponuky: Indikatívna cenová ponuka na účely určenia predpokladanej hodnoty zákazky